PATVIRTINTA

Vilniaus lopšelio-darželio „Šnekutis“ direktoriaus 2016-10-18

įsakymu Nr. V-130

# VILNIAUS LOPŠELIO-DARŽELIO „ŠNEKUTIS“ UGDOMOSIOS VEIKLOS STEBĖSENOS TVARKOS APRAŠAS

1. **BENDROSIOS NUOSTATOS**
2. Vilniaus lopšelio-darželio „Šnekutis “ ugdomosios veiklos stebėsenos tvarkos aprašas (toliau – Aprašas) nustato Vilniaus lopšelio-darželio „Šnekutis“ (toliau – darželis) ugdomosios veiklos stebėsenos paskirtį, tikslus, uždavinius, principus, objektą ir subjektą, stebėsenos organizavimą ir vykdymą, rodiklius, ugdomosios veiklos stebėsenos duomenų fiksavimą ir informacijos disponavimą.
3. Aprašas parengtas vadovaujantis Valstybės švietimo ir mokslo stebėsenos tvarkos aprašu, patvirtintu Lietuvis Respublikos švietimo ir mokslo ministro 2012 m. rugpjūčio 14 d. įsakymu Nr. V-1201 „Dėl Valstybės švietimo ir mokslo stebėsenos tvarkos aprašo tvirtinimo“, mokyklos nuostatais, vidaus darbo tvarkos taisyklėmis, pareigybių aprašymais ir kitais mokyklos veiklą reglamentuojančiais dokumentais.
4. Ugdomosios veiklos stebėsena – nuolatinė darželio ugdymo proceso būklės, kaitos analizė ir vertinimas.
5. Ugdomosios veiklos stebėsenos paskirtis – priimti pagrįstus sprendimus dėl darželio ugdymo organizavimo kokybės tobulinimo, nustatyti ugdymo organizavimo stiprybes ir trūkumus, skatinti pedagogus ir kitus specialistus analizuoti ir tobulinti savo veiklą, taip pat informuoti darželio bendruomenę apie ugdymo organizavimo būklę.

# STEBĖSENOS TIKSLAS IR UŽDAVINIAI

1. Ugdomosios veiklos stebėsenos tikslas - stebėti, analizuoti ir vertinti ugdymo proceso būklę ir kaitą siekiant gerinti ugdymo kokybę.

 6..Ugdomosios veiklos stebėsenos uždaviniai:

* 1. rinkti, kaupti, sisteminti duomenis apie darželio ugdymo proceso būklę, kaitą, numatytų ugdymo plane tikslų siekimą bei uždavinių įgyvendinimą;
	2. analizuoti ir vertinti ugdomąją veiklą, diagnozuoti ugdymo organizavimo trūkumus, inicijuoti ugdymo turinio įgyvendinimo ir ugdymo proceso kaitą;
	3. vertinti ugdymo proceso kokybę, nustatyti ugdymo proceso organizavimo privalumus ir trūkumus;
	4. skatinti pedagogus ir kitus pedagoginius darbuotojus analizuoti savo veiklą darželio ugdomosios veiklos kontekste;
	5. pagrįstai priimti sprendimus dėl darželiuo ugdymo organizavimo tobulinimo, išsiaiškinti problemas;
	6. skatinti pedagogų kvalifikacijos ir kompetencijų tobulinimą, bendradarbiavimą, siekiant inicijuoti pokyčius ugdymo kokybei gerinti;
	7. laiku teikti metodinę ir kitą pedagoginę pagalbą pedagogams ir kitiems specialistams, atsižvelgiant į jų stipriąsias ir silpnąsias ugdymo proceso organizavimo sritis;
	8. prižiūrėti, kaip laikomasi įstaigos nuostatų, kaip vykdomas įstaigos strateginis planas, metinis veiklos planas, ugdymo planai bei kiti įstaigos norminiai dokumentai;
1. atrasti ir skleisti pažangias ugdymo proceso organizavimo formas ir gerąją darbo patirtį.

# III.STEBĖSENOS PRINCIPAI IR OBJEKTAI

1. Ugdomosios veiklos stebėjimo principai:
	1. Demokratiškumas – stebėsena vykdoma vadovaujantis lygybės, tolerancijos, bendradarbiavimo, dorovės ir teisės normomis.
	2. Humaniškumas – stebėsena grindžiama kiekvieno žmogaus vertingumo samprata.
	3. Tikslingumas – renkami tik tie duomenys ir informacija, kurie yra reikalingi ir tinkami įstaigos ugdymo proceso stebėsenos būklei vertinti, įstaigos valdymo ir savivaldos subjektų nutarimams priimti.
	4. Sistemingumas – visa įstaigos ugdomoji veikla stebima planingai, suderintai ir laikantis tęstinumo.
	5. Nešališkumas – įstaigos ugdomosios veiklos stebėsena vykdoma be išankstinio nusistatymo, laikantis profesinio nepriklausomumo nuo įvairių interesų grupių.
	6. Patikimumas – stebėsena vykdoma laikantis norminių dokumentų ir mokykloje priimtų susitarimų, skelbiama tikrovę atitinkanti informacija.
	7. Konfidencialumas – skelbiama tik tokia informacija, kuri garantuoja asmens duomenų anonimiškumą, išskyrus teisės aktuose numatytus atvejus.
2. Ugdomosios veiklos stebėsenos objektai:
	1. pirmus metus dirbančių ir naujai atvykusių pedagogų ir pagalbos mokiniui specialistų veiklos stebėjimas;
	2. grupių užsiėmimų ir neformaliojo švietimo veikla;
	3. grupių auklėtojų, švietimo pagalbos specialistų veikla;
	4. ugdymo rezultatai, jų pokyčiai;
	5. vaikų lankomumo apskaita;
	6. ugdymosi rezultatai, vaikų pažangos ir pasiekimų pokyčiai;
	7. ilgalaikiai planai, įvairios ugdymo programos, projektai ir kiti dokumentai.

# IV. STEBĖSENOS ORGANIZAVIMAS IR VYKDYMAS

1. Įstaigoje ugdymo proceso formaliąją stebėseną vykdo įstaigos direktorius ir direktoriaus pavaduotojai ugdymui, neformaliąją – metodinių grupių pirmininkai, psichologas, pedagogai, darželio veiklos kokybės įsivertinimo grupė.
	1. Ugdymo veiklos stebėsenos organizavimas ir vykdymas:
	2. Reguliarus – pasikartojantys stebėsenos darbai, atliekami vadovaujantis darželio

 metinio veiklos plano tikslais ir uždaviniais pagal patvirtintą lopšelio-darželio stebėsenos planą.

* 1. Nereguliarus – atsižvelgiant į ugdymo proceso metu iškylančias problemas.
1. Subjektai vykdydami ugdomosios veiklos priežiūrą privalo: laikytis ugdomosios veiklos stebėsenos principų ir vidaus kontrolės ir inspektavimo plano;
	1. suderinti su pedagogais stebėjimo laiką, pasirengti suderintą grafiką;
	2. objektyviai vertinti pedagogų ir kitų specialistų veiklą;
	3. tiksliai, kruopščiai, sąžiningai užrašyti duomenis ir teisingai parengti ataskaitas, kas pastebėta užsiėmimuose ar kitoje veikloje vertinant;
	4. bendrauti ir diskutuoti su pedagogais ir specialistais apie konkrečią jų veiklą pagarbiai ir mandagiai;
	5. saugoti visus stebėsenos duomenis apie pedagogų ir specialistų veiklą, laikytis konfidencialumo principo;
	6. stebėseną vykdyti planingai;
	7. vykdant stebėseną, nekelti įtampos įstaigos bendruomenėje ir pirmiausia atsižvelgti į ugdytinių interesus, ugdomąją veiklą stebėti ramiai ir fiksuoti ugdymo eigą, nei žodžiais, nei veiksmais neįtakoti stebimo proceso;

# V. STEBĖSENOS RODIKLIAI

1. Darželio ugdymo proceso stebėsenos rodiklių sąrašą sudaro rodikliai, parodantys ugdymo proceso būklę, skirtumų ir pokyčių mastą darželyje.
2. Stebėsenos rodiklių sąrašas:
	1. Ikimokyklinio ir priešmokyklinio ugdymo programų ir planų įgyvendinimas;
	2. Darbas su gabiaisiais vaikais;
	3. Darbas su vaikais, turinčius ugdymosi elgesio problemų;
	4. Naujai atvykusių vaikų adaptacija;
3. Besiruošiančių atestuotis pedagogų ir pagalbos mokiniui specialistų veiklos stebėjimas, jų veiklos kokybės ir pokyčių analizė;
	1. ugdomosios veiklos tikslingumas, veiksmingumas ir rezultatyvumas;
	2. ugdymo turinio planavimas, užsiėmimų organizavimas;
	3. vaikų veiklos taikomų darbo metodų ir formų tinkamumas;
	4. ugdytinių formalaus ir neformalaus vertinimo, skatinimo sistemos veikloje veiksmingumas;
	5. ugdytinių ugdymo(si) organizavimas veikloje;
	6. ugdymosi aplinkos kūrimas veikloje;
	7. grįžtamojo ryšio užtikrinimas veikloje;
	8. bendravimas, bendradarbiavimas ir veikla institucijos bendruomenėje;
	9. asmeninis profesinis tobulėjimas;
4. Neformaliojo švietimo veiklos stebėsena.
5. Grupių auklėtojų darbo nuoseklumas ir efektyvumas su vaikais ir jų tėvais.
6. Grupių dokumentų tvarkingas vedimas.
7. Papildomų renginių organizavimo kokybė.
8. Švietimo pagalbos specialistų veiklos rezultatyvumas.

# STEBĖSENOS INFORMACIJOS DOKUMENTAVIMAS

1. ugdomosios veiklos stebėsenos metu surinkta informacija fiksuojama užsiėmimų, ir kitų veiklų stebėjimo formose apibendrintų pasiekimų duomenų lentelėse ir kt.
2. Stebėsenos medžiaga kaupiama elektroninėse laikmenose, bylų segtuvuose ir saugoma direktoriaus pavaduotojo ugdymui kabinete.
3. Apibendrinta ugdomosios veiklos stebėsenos medžiaga išanalizuojama asmeniškai su pedagogu, pasirašytinai fiksuojama ir/ar aptariama metodinėje grupėje, pedagogų taryboje, fiksuojama protokoluose.

# BAIGIAMOSIOS NUOSTATOS

1. Aprašo vykdymą kontroliuoja įstaigos direktorius, koordinuoja pavaduotojas ugdymui aptariant jo įgyvendinimą įstaigos taryboje.
2. Aprašo pakeitimus ir papildymus teikia pedagogų taryba, metodinės grupės, tvirtina įstaigos direktorius.